Rita Levi-Montalcini

Rita Levi-Montalcini OMRI OMCA (22. apríl 1909 – 30. desember 2012) var ítalskur Nóbelsverðlaunahafi, heiðruð fyrir störf sín í taugalíffræði. Hún hlaut Nóbelsverðlaunin í lífeðlis- og læknisfræði árið 1986 ásamt kollega sínum Stanley Cohen fyrir uppgötvun á taugavaxtarþætti (NGF). Frá 2001 til dauðadags sat hún einnig í öldungadeild ítalska þingsins sem öldungadeildarþingmaður til lífstíðar. Henni hlotnaðist sá heiður vegna framlags hennar til vísinda. Þann 22. apríl 2009 varð hún fyrsti Nóbelsverðlaunahafinn sem náði 100 ára aldri og var dagurinn haldinn hátíðlegur með veislu í ráðhúsinu í Róm.

 Tilvísanir 

Flokkur:Nóbelsverðlaunahafar í lífeðlis- og læknisfræði
Flokkur:Ítalskir taugalíffræðingar
Flokkur:Fólk dáið árið 2012
Flokkur:Fólk fætt árið 1909